'నిన్నుకోరి'లో మలయాళ భామ నివేదా థామస్తో రొమాన్స్ చేసిన నాని తన అప్ కమిగ్ మూవీలో మరో మలయాళ భామతో కలసి నటించబోతున్నాడట. తాజాగా నాని కొత్త సినిమాకు హీరోయిన్ ఖరారు అయింది.మలయళ చిత్రం 'ప్రేమమ్'తో మెప్పించిన భామలంతా ఇప్పుడు తెలుగులో బిజీ అవుతున్నారు. త్రివిక్రమ్ 'అ..ఆ..'తో తెలుగులోకి వచ్చిన అనుపమ పరమేశ్వన్.. 'ప్రేమమ్' రీమేక్తో పాటు 'శతమానం భవతి' సినిమాతోనూ మెప్పించింది. ప్రస్తుతం రామ్ సరసన 'ఉన్నది ఒక్కటే జిందగీ' చిత్రంతో నటిస్తోన్న అనుపమ.. చైతూ సరసన మరో సినిమాలోనూ నటిస్తోంది. మొత్తానికైతే తెలుగులో బాగానే కుదురుకున్న ఈ మలయాళ భామ.. తాజాగా నాని సరసన కూడా ఛాన్స్ అందుకుందట.'నిన్నుకోరి' సినిమా తర్వాత 'ఎంసీఏ' సినిమాతో బిజీ అయిన నాని.. ఈ చిత్రం తర్వాత మేర్లపాక గాంధీ దర్శకత్వంలో నటించబోతున్నాడు. నాని ద్విపాత్రాభినయం చేసే ఈ సినిమాకు 'కృష్ణార్జున యుద్ధం' అనే టైటిల్ ను ఇప్పటికే ఫైనల్ చేయగా.. ఇప్పుడు కథానాయికగా అనుపమను ఎంపిక చేశారు. అనుపమ ఇప్పటివరకూ నటించిన సినిమాల్లోని యాక్టింగ్ కు ఫిదా అయ్యి... ఈ ఛాన్స్ ఇచ్చారట. ఇప్పటివరకూ సాదాసీదాగా కనిపించే పక్కింటి అమ్మాయి తరహా పాత్రల్లో నటించిన అనుపమకు.. ఈ సినిమాలోనూ ఈ తరహా పాత్రే అయినప్పటికీ.. అందులోనే కాస్త కొత్తదనం ఉండనుందట. త్వరలోనే ఈ సినిమా షూటింగ్ విదేశాల్లో ప్రారంభం కానుంది. మరి.. నాని-అనుపమ కొత్త జోడీ ఏ రీతిన మెప్పించనుందో చూడాలి..!
'ninnukori'loo malayaala bhama niveda thamastho romans chesina naani tana ap kamig mooveelo maro malayaala bhaamatho kalasi natinchabotunnadata. taajaagaa naani kotta sinimaaku heroin khararu ayindi.malayala chitram 'premam'thoo meppinchina bhamalanta ippudu telugulo biji avutunnaaru. trivikram 'a..aa..'thoo teluguloki vachina anupama parameshwan.. 'premam' reemektho paatu 'satamaanam bhavati' sinimaatoonuu meppinchindi. prastutam ram sarasana 'unnadi okkate jindagii' chitramtho natistonna anupama.. chaithoo sarasana maro cinemaaloonuu natistondi. mottaanikaite telugulo bagane kudurukunna ee malayaala bhama.. taajaagaa naani sarasana kuudaa chans andukundata.'ninnukori' sinima tarvaata 'mca' sinimaatho biji ayina naani.. ee chitram tarvaata merlapaka gaandhi darsakatvamlo natinchabotunnadu. naani dwipaatraabhinayam chese ee sinimaaku 'krishnaarjuna yuddham' ane titil nu ippatike final cheyagaa.. ippudu kathaanaayikagaa anupamanu empika chesaru. anupama ippativarakuu natinchina cinemalloni acting ku fida ayyi... ee chans icharata. ippativarakuu saadaasiidaagaa kanipinche pakkinti ammai taraha paatrallo natinchina anupamaku.. ee cinemaaloonuu ee taraha paatre ayinappatiki.. andulone kaasta kottadanam undanundata. twaralone ee sinima shooting videsaallo praarambham kaanundi. mari.. naani-anupama kotta jody e reetina meppinchanundo chudali..!